
preocupacion pa e situacion 

mira e disponilidad pa traha pa 

A 
ruba henter na e momentonan aki, ta sinti un inkietud y 
preocupacion hopi grandi caminda comunidad ta biban- 
do momentonan sumamente dificil y comunidad tin mester 
aworaki di tur su protectornan, irespecto e banderanan. 


Awe ta bandera di Aruba a wordo presenta y no banderanan 
politico caminda Parlamentario Mike Eman den presencia di 
Parlamentario Migueol Mansur, a declara cu Parlamentario 
Marisol Lopez Tromp tambe a firma un carta cu a wordo en- 
trega na representante di Hulanda aki na Aruba na oficina di 
VNO situa banda di Ecuryplein. 


“Nos ta hunto awe aki pa motibo cu nos tur ta comparti de 
mesun preocupacion cu tin den nos pais, c’un desempleo 
creciente, un economia den un situacion sumamente dificil 
y en bes cu gobierno tuma pasonan pa crea perspectiva pa 
nos comunidad, na e momentonan aki por mira cu gobierno 
ta imponiendo mas medida riba nos comunidad. 


Nos por a mira cu CFT mes cu normalmente ta empuha go- 
bierno pa busca un poco mas entrada, awor ta bisa cu ya 
ta basta cu aumento di impuesto cada bes, cuminsa bisa 
gobierno pa corta su gastonan y den esaki nos ta uni, (red: 
fraccionnan di AVP, Accion21 y MAS), den e pensamento cu 
gobierno tin cu bay corta den ‘friends and family,’ para cu 
tur corupcion y duna pueblo un perspectiva pa futuro. 
Si esey no bira e caso, e gobierno aki tin cu bay cas y mas cu 
tur, esey ta loke pueblo kier tambe, ya cu Aruba no kier un 
crisis social, Aruba no kier di insiguridad, Aruba no kier cri- 
sis financiero, Aruba kier un crisis den gabinete Wever Croes 
pa pueblo por haya un eleccion pa Aruba haya un perspec- 
tiva nobo y pesey nos t’aki den union,” Mike Eman a declara 
prome di a drenta den oficina di VNO. 
Parlamentario Miguel Mansur tambe drenta pa atende e car- 
ta cu e tres fraccionnan kier a entrega na VNO pa asina na 
su turno nan pasa esaki pa Minister Presidente di Hulanda, 


Mark Rutte pero tambe pa RMR pa nan ricibi esaki prome cu 
e proximo RMR di diabierna awor. 
Miguel Mansur a pone enfasis cu “Nos ta sostene e iniciativa 
aki, e sinberguenseria di e gobienro aki no tin fin y momento 
a yega cu nos tin mester di hende capacita pa saca Aruba 
dilanti, kita e dolor di pueblo y trece un recuperacion eco- 
nomico,” Parlamentario di Accion21 a declara na entrada pa 
oficina di VNO. 
E carta a conta cu firma di e tres lidernan di e partidonan 
cu ta forma oposicion den Parlamento, cu ta Miguel Mansur 
di Accion21, drs Marisol Lopez Tromp di MAS kende porci- 
erto no por tabata presenta pa motibo di otro compromiso y 
Mike Eman di partido AVP. 


Representante di VNO a coopera pa bin dilanti di edificio 
pa ricibi e carta den presencia di un grupo grandi di hende, 
caminda Parlamentario Mike Eman a mustra cu ta un carta 
cu e tresa fraccionnan ta sostene y den cual ta para e inki- 
etud grandi cu ta bibando den pueblo na e momentonan aki, 
caminda pueblo ta bibando den un crisis grandi, cu crisis 
social, crisis financiero y crisis economico, sin perspectiva 
algun pa un miho futuro. 


E carta ta mustra tambe cu gabinete Wever Croes ta sigui 
pensa cu tumamento di mas medida contra pueblo lo solu- 
ciona esaki pero CFT mes a mustra den un carta recien cu 
pueblo di Aruba no ta sintando ta warda riba mas medida cu 
lo afecta su forma di biba mucho mas ainda. 
Ta medidanan cu ta aumenta entrada pa caha di gobierno 
pero al contrario ta reduccion di aumento di gastonan tin cu 
baha loke no ta e caso. 
Tur informacion necesario ta den e carta y representante 
di VNO a confirma cu e carta lo Sali kisas ayera mes pa Hu- 
landa pero no a sigura cu e lo yega asina lihe cerca Minister 
Presidente Mark Rutte y pa e proximo reunion di RMR diabi- 
erna venidero. 


Aruba no por sigui asina 


Fraccion den Parlamento a manda carta pa 
Prome Minister Hulandes contra gabinete Wever Croes 

E 
siman aki tabata tin otro sentencia den un caso di 
Gobierno contra Lotto. E ta un caso di apelación y ta data 
di 2018. Hof a dicidi cu e decision di prome instante tabata 
corecto. Esaki ta nifica cu e decision pa duna e miembronan 
di Hunta di Supervision nan retiro y nombra otro hende na 
nan luga no tabatin base. 
Sinembargo, e decision aki no tin mucho sentido 
ya cu e miembronan di e Hunta di Supervision 
nombra na momento cu Gobierno di AVP tabata 
demisionario na 2017, no ta eyden mas. 


E tempo ey a retira e hendenan nombra dia 3 di 
januari, 2018 y nombra e nobonan dia 10. 
Gobierno a haci esey pasobra a bisa cu a cambia 
Statuut despues di eleccion y 


a nombra e hendenan den Hunta di Supervision ora cu e 
Minister tabata demisionario. 


Pero Hues a husga cu a bin ta trahando pa algun tempo caba 
riba cambio di Statuut pa evita metemento 
politico y cu esey no tabata algo haci ultimo 
ora. 
Pero esnan cu a wordo nombra e tempo 
ey despues a tuma nan retiro. 


I 
nformacion ricibi ta indica cu Gobierno a conclui cu e 
rapport traha pa maneho di Roland Tuitt no a sali na su 
fabor. A mustra cu tin diferente cos no a bay segun regla 
pa cual a dicidi di pone oficialmente un fin na e relacion di 
trabou. 


Na luna di mei mr. Roland Tuitt RA a haya un carta den cual 
ta prohibie pa drenta facilidadnan di Fundacion Lotto pa 
Deporte pa un investigacion contra su maneho. Nan a reuni 
cu ne y el a defende su maneho completamente y aunke cu 
te dia di awe no por a presenta e motibo real cu ta mand’e 
cas, a bira nombra un persona pa ocupa su funcion. 


Segun statuut di Lotto, e schorsing 
por dura solamente tres luna. 
Ora cu conta e dianan, e periodo aki a 
vence siman pasa. E siman aki a drenta informacion 
cu definitivamente a duna Tuitt su retiro. 


Personanan cerca di e caso a informa cu e Hunta a conclui 
cu e investigacion interno haci contra dje no a sali na su 
fabor. E mes ta bisa cu el a haci tur cos segun regla. Basa 
riba e rapport aki, e hunta, cu ta uno apunta door di Minister 
encarga cu Deporte Endy Croes, a dicidi di dun’e oficialmente 
su retiro. For di seno di e ex ehecutivo, por a compronde cu 
el a prepara su caso caba pa bay Corte contra su retiro. 


Ta hustamente e director aki ta esun cu a hiba e bataya pa 
Lotto contra su antecesor Di Stefano Wernet. Mester bisa 
cu na maart ainda tabatin un caso di Lotto den Corte contra 
Wernet unda a pidi Corte ordena pa kita e beslag cu Wernet 
a pone contra Lotto pa e haya pago cu e mester haya pa su 
retiro. 


Esaki ta un sentencia cu a Sali na su fabor na aña 2019 pero 
te dia di awe no a caba di pag’e. Lotto a perde e caso cu a 
tuma luga den luna di maart. Lotto a pidi pa kita e beslag y 
si el a haya placa caba, pa debolbe esaki. Corte sinembargo 
a dicidi cu e peticion tabata hopi superficial pa cual no por 
bay di acuerdo cu esaki. 


Den luna di juni, e Hunta a dicidi di nombra un director mientras 
cu Tuitt tabata geschors. Ta trata di Dominico Figaroa, 
miho conoci como Junny. El a studia na Hanzehogeschool 
Groningen y a traha na AZV. Aunke e tempo ey no por a 
nombr’e director ainda, e directiva, cu ta representa Minister 
Endy CRoes, a dun’e e poder pa guia e fundacion y encarga 
cu e maneho diario temporalmente, te ora keda cla cu Tuitt 
y opta pa nombra un director permanente. Y parce cu awo 
esey lo bay sosode pasobra a manda Tuitt definitivamente 
cas. 


Lotto pa Deporte a wordo funda 1982 y ta bende diferente 
tipo di loteria. 


Gobierno a perde apelacion contra 
exmiembronan di Hunta di Supervision di FLPD 


Lotto a manda Roland Tuitt 
cas definitivamente 

L 
oke a sosode cerca di dump na Parkietenbos, 
sin duda tin cu sirbi como advertencia se- 
rio pa gobierno pero principalmente pa Min- 
ister di Medio Ambiernte, Ursell Arends. 


Un desaster ambiental sin igual, cu dado 
momento hasta a bira un obstaculo pa avi- 
acion pa mira si e huma preto lo obstaculisa 
avionnan principalmente di lanta buelo for di 
aeropuerto internacional Reina Beatrix. 


Riba dje Mama naturalesa no a coopera ya cu ta 
net ayera e biento a bira por completo y a manda e 
huma preto den e bario y riba un bon pida di e resto di e isla, 
causando problemanan serio pa principalmente esunnan cu 
ta biba den e bisindario. 


Den oranan di merdia a dicidi pa cuminsa pidi habitantenan 
di Parkietenbos y otro luganan cerca, pa bandona nan cas, 
a pidi ambulance pa transporta esunnan malo y otronan cu 
a bira malo dor di e hunga, a pidi pa bay keda un tempo 
otro caminda te ora cu logra di domina e candela y elimina 
e huma preto cu e candela tabata manda halto. 


Di leu e cos aki a mustra un tipo di erupcion volcanico cu ta 
manda gas y carbon den aire y cubri tur cos pero en reali- 
dad esaki tabata un desaster cu for di masha dia mester a 
wordo evita y elimina. 
Siman pasa tabata tirenan atrobe na candela pero diamars 
mainta ta den cura di e compania Daltra cu ta un compania 
cu ta cumpra hero bieu y ta bende esaki hunto cu cantidad 
di otro materialnan mas, un cero di sushi a pega candela, 
esaki a plama pa cierto parti di deposito di sushi den e cura 
di e negoshi y caminda e vlamnan a haya material hopi deli- 
cado cu ta quimico, cu a permiti e candela bira mucho mas 
grandi. 


Mientras cu no ta trata di dump di Parkietenbos, e situacion 
cu a surgi cerca di e dump aki, no solamente ta sirbi como 
advertencia pa gobierno y su Minister Arends, pero tambe 
un tipo di recordatorio pa tur Minister anterior encarga cu 
dump, gobierno actual y tur otro gobierno den pasado. 
Sinembargo esaki tambe pa Parlamentarionan actual y den 
pasado, kendenan a sinta man cruza den Parlamento, tur cu 
a baila segun nan minister a pidi pa baila, tur cu a sostene 
pensamentonan loco di ministernan cu no tabatin solucion 
pa dump, pero si promesanan bunita cu a costa miyones y 
awe no tin solucion. 


Na 2017 e prome gabinete Wever Croes a sigura habitan- 
tenan di Parkietenbos cu asina cu nan sinta den gobierno, 
e dump lo wordo cera den dos luna y awe casi cinco aña 


den gobernsacion, ainda pueblo ta sperando riba 
e promesanan aki haci. 
Miyones a ser pidi na Parlamento, miyones 
a ser aproba pa Parlamentarionan pero awe 
ainda, apesar di e tur e miyonnan aki, e 
situacion ta “status-quo” sin pariba y sin 
pabou, caminda e incendio na Daltra ta un 
advertencia cu por cruza caminda y yega na 
e deposito di gas acumula bou di tur sushi 
cu den riba dump. 


No ta for di awor esaki a ser menciona, no ta for 
di awo ta buscando un solucion definitivo cu cual por a 
evita e posibilidad di e tipo di desasternan aki pero nunca a 
logra na cumpli cu e obhetivo di drecha e dump, di move e 
dump pa alivia e situacion delicado cu habitentenan di Par- 
kietenbos a conoce pa añanan largo. 


Un situacion ahygienico cu a haci hopi hende malo, ya cu 
bibando den un bario caminda e aire toxico ta constante- 
mente suplando den e bario, a percura pa cantidad di ha- 
bitante bira malo y di cual hopi a muri di un tipo of otro di 
cancer. 


E candela di ayera na Daltra mester ta sin duda e adverten- 
cia final pa gobiernoy Minister Arends, mustrando den un 
forma concreto e posibel consecuencia di manehonan cu a 
ser hiba pa añanan largo, sin resultado y sin solucion. 
Loke a pasa otro banda di caminda ayera, por cruza facil- 
mente bay otro banda di caminda y pensamento riba e po- 
sibilidad pa un desaster cu ta mucho mas grandi y mucho 
mas peligroso, ta rekeri solucion awe y no aki algun luna, ya 
cu e por ta demasiado lat e ora. 


Diamars mainta caba por a tuma nota di un holo manera 
kima den aire y for di caminda caba por a wak con huma ta 
bay halto. 


Un rato despues a drenta informacion cu tin un candela 
grandi na Daltra NV, na Barcadera, cu tabata forma un peli- 
ger pa e companianan den bisindario. Ta un situacion hopi 
serio, cu ta forma un peliger grandi pa henter e bisindario. 
Ta trata di material toxico, cu ta kima facil.. Door cu e biento 
a bira, e huma ta bay direccion tera (inland) enbes di bay 
direccion di lama. 


E vlamnan ta bay halto y tabata tin tur indicacion cu e can- 
dela tabata duna Cuerpo di Bombero basta trabou. A pone e 
hoogwerker den funcion, pa asina purba combati e candela. 
Dado momento a bay over na evacua e trahadonan di e 
companianan, tanto di Daltra como di Apex, cual warehouse 
tambe tabata forma un peliger grandi. 


Editorial 


Candela na Daltra ta advertencia serio 
riba peliger existente na dump 

R 
ecientemente AZV a anuncia cambionan cu lo wordo 
introduci pa loke ta casonan di tratamento medico den 
exterior, mas tanto na Colombia caminda e gastonan a bira 
inmensamente grandi. 


Ta sumamente interesante y positivo cu AZV a dicidi di cambia 
su rumbo pa loke ta tratamento medico na Colombia pero ta 
di lamenta cu esaki a tuma asina hopi tempo pa realisa cu 
tin cosnan cu no tabata bayendo bon, no ta loke ta e trato 
medico pero riba otro aspectonan di e ayudo medico aki. 


Pashentnan cu a keda mas tempo na Colombia cu tabata 
necesario, cu a costa AZV miyones sin cu esaki tabata 
necesario, mientras cu famia of compañantenan cu tabata 
hibando e pashentnan aki e pais Suramericano, tambe a 
bira un gasto costoso pa Aruba. 


Tur tardansa den tratamento di pashentnan 
di Aruba na Colombia, tabata y ta nifica cu e 
gasto pa AZV lo aumenta formalmente y 
e ganashi instancianan na Colombia esaki 
ta nifica ta genera entradanan adicional, no 
solamente aspecto di e trato medico pero 
tambe pa loke ta costo di hotel y 
otro asuntonan. 


Arubianonan cu haya mas dianan liber, sea cu ta sperando 
riba resultado, sperando riba pa wordo someti na un of otro 
trato medico, tur esaki ta pone cu mas placa di AZV tin cu 
lora y lo ta na su luga sin duda, pa AZV publica e cifranan 
aki pa pueblo realisa kico tabata pasando y pakico mester a 
yega na e decision recientemente anuncia. 


Tin hende cu a hiba pashent Colombia sin cu a pasa dia 
cu e hendenan malo aki, ya cu tabata nan deber di percura 
pa necesidadnan di e hendenan malo cu nan a hiba pero 
tin di nan cu a bay Colombia pa hiba hende den avion y pa 
trece de hende bek den avion, ya cu e resto di dianan, nan a 
atende asuntonan no relaciona cu e meta di e biahe cu hiba 
e hendenan aki Colombia. 


For di hopi aña caba tin cosnan tumando luga, cu a rekeri 
mas atencion, cu a rekeri un investigacion no penal pero 
si organisatorio pa determina kico por a pasa den algun 
caso y den otronan, caminda tin casonan cu e tratamento 
medico ta bay hopi facil y den poco tempo e pashent ta bek 
na Aruba pero tin casonan cu a dura hopi, innecesariamente 
hopi y cualnan mester a wordo analisa y investiga riba kico 
por a pasa. 


Un otro desaroyo nobo cu tin clinicanan na Colombia cu 
diferente mashin ta daña na momento c’un pashent di Aruba 
yega y tin mester di un ct-scan of cualkier otro scan y ta 
duna dos pa tres dia pa drecha esaki loke ta costa e cama 
cu e pashent di Aruba ta ocupando, mas ganashi pa e centro 
di cuido aki. 


Pa algun añas caba tin un trend cu a lanta cabes, caminda no 
solamente aki na Aruba tin hende cu a converti e posibilidad 
pa compaña pashentnan pa bay pa tratamento medicona 
Coplombia, un negoshi completo y nan ta gana un tiki placa 
cu esaki. 


Ultimo tempo tin hopi Arubiano kendenan a bay biba na 
Colombia y kendenan tambe a pone nan mes disponibel pa 
compaña pashentnan cu mester di tratamento caminda nan 
ta cobra dagvergoeding cu ta cubri cuminda y estadia di 
un hotel cerca di e hospital pero e personanan aki, tin nan 
propio cas caba na Colombia y e placa cu nan ta ricibi pa 
cubri estadia na hotel, ta bira un ganashi extra mescos cu e 
gasto di cuminda. 


Asina por sigui menciona cantidad di otro desaroyonan cu 
a haci cuido medico na Colombia mas costoso y awor cu 
AZV a tuma e decision di busca forma di baha gasto den 
cuido medico den exterior, esaki ta di aplaudi pero na mes 
momento mester cuminsanan analisis rigoroso pa mira kico 
a contribui na gastonan medico grandi cu a lanta cabes den 
ultimo decada. 


Gastonan di Cuido na Colombia 
ta algo cu tin añanan tumando luga 

D 
iamars den oranan tempran di mainta a pidi 
presencia di polis den area di Tanki Leen- 
dert. Segun e ciudadano cu a yama, e persona ta 
manera actua di forma sospechoso. 


Polisnan na e sitio ta papia cu e señora di inicial 
W. El a conta cu un poco prome cu 7’or di mainta 
un auto a staciona pazuid di su cas. El a mira un 
homber, desconoci p’e, baha for di e vehiculo. 


Den e vehiculo tabatin dos persona y e pasahero 
tabata esun cu a baha. E auto ta un KIA Rio color 
blauw. 


E pasahero a baha y a core bay direccion di un 
cas den construccion y a apsa man cu un obheto 
parecido na un tubo di hero. El a haci manera cu 
e tabata buscando un persona. Tabatin un auto 
mas, un Nissan Fuga color shinishi. 


Polis a controla den e area pero sin resultado. 


Dos auto sospechoso 
den Tanki Leendert 


D 
epartamento di Impuesto ta informa cu diabierna dia 26 di au- 
gustus 2022, e seccion “Servicio na Cliente’’ lo ta cera parti 
atardi na oficina principal na Camacuri. Esaki ta nifica cu ta brinda 
servicio na publico via telefon 5227424 solamente parti mainta en- 
tre 7:45 y 11:30. E orario aki ta valido tambe pa e servicio brinda na 
e balie di recepcion. 


E servicio di caha ta continua durante henter dia segun e orario di 
custumber. Pues tanto na e oficina principal na Camacuri como na 
e oficinanan den districto, lo ta posibel pa haci pago te cu 3:30 di 
atardi. 


Dialuna, dia 29 di augustus 2022, e servicionan menciona lo conti- 
nua manera custumber. Departamento di Impuesto ta pidi su con- 
tribuyentenan pa tuma bon nota di e cambio di orario menciona pa 
evita cualkier inconveniencia. 


Diabierna awo e orario di servicio 
na cliente di Departamento di 
Impuesto lo ta diferente 


Esaki en conexion cu un training pa e personal 

I 
nspeccion di Enseñansa di Hulanda ta na Aruba y 
a bin cu cinco inspector p’asina tin un bista riba e 
aspecto di educacion riba nos isla. Esaki ta den cuadro di 
e palabracionnan cu tin cu Hulanda pa haci un renobacion 
den e sector aki. 
Nan tabatin varios reunion hunto cu Inspectie Aruba riba 
adelanto di “aanbevelingen” di un tussenrapportage. 


E mandatario encarga cu enseñansa, Endy Croes a expresa 
su satisfaccion p’e reunionnan cu ta andando y a indica den 
un publicacion riba Facebook, cu e ta mira cu tin adelanto 
concreto. 


Director di Inspeccion, Erik Martijnse, a splica cu na prome 
instancia a indica cu ta hopi satisfecho cu e cooperacion 
cu nan tin cu Inspectie na Aruba. Ya caba nan a publica 
un prome rapport, caminda cu tin varios indicacion pa por 
mehora enseñansa. 


Awo nan ta haciendo un ultimo rapport hunto cu inspectie, 
caminda cu nan ta duna indicacion pa mehoracion. 
P’e motibo aki mes nan a reuni cu varios funcionario, varios 
director di scol y mas hende envolvi den enseñansa. 
Tabata un siman hopi fructifero, segun Martijnse. 


E ta sigui splica cu e minister tabata hopi envolvi den e 
trabao y tabata informa su mes cu e delegacion di Hulanda, 
unda cu el a duna varios punto rib’e tussenrapport di cual e 
ta haya importante y tambe ta purba di ehecuta e puntonan 
aki rib’e consehonan cu e delegacion ta bin cu ne riba por 
ehempel mehoracion di e costonan, tambe mehoracion 
riba e ‘aansluiting’ entre enseñansa y e mercado laboral. 
Ta diferente tipo di caso cu ta indica den e rapport, cual e 
minister ta na altura y ta bezig pa mira con e lo bay mehora 
esakinan, echo cu e delegacion ta aprecia. 
Martijnse ta sigui splica cu tin sosten entre e inspectienan 


di 3 paisnan den reino y Hulanda. Nan ta bin hunto pa mira 
si nan por comparti ‘good practices” y den e cuadro ey ta 
hopi bon cu e inspectienan ta hacie hunto. For di e cultura 
di calidad aki ta bon pa por haci e ‘doorlichting’ por hacie 
hunto. Esey ta loke ta uza pa por traha un bon rapport y bon 
conseho. 


Martijnse a comenta cu nan tin bon relacion cu nan coleganan 
na Aruba, no solamente den e parti profesional. E ambiente 
ta hopi bon, unda cu por lansa pregunta critico, pero toch 
tin e sentido di cooperacion y ta hopi placentero pa traha 
na Aruba. 


Director di Inspeccion di Enseñansa di 
Hulanda satisfecho cu trabao na Aruba 


Minister di Enseñansa (Foto Archivo) saludando muchanan di scol. 
E mandatario tin bishita di autoridadnan di enseñansa di 
Hulanda pa traha riba mehoracion di e sector aki. 


D 
iamars durante cu un patruya tabata pasa den 
Caya Grandi, nan a bira dos persona ta haci move- 
cionnan straño. Esaki tabata na altura di La Moderna. 


Ora cu e polisnan a yega mas cerca, a bira e conocido di 
nan Lencho y Chico Gang. E prome tabata sinta dilanti 
di La Moderna mientras cu e otro tabata haci manera e 
tabata coba algo na su bicicleta. 


Polis a core nan for di e sitio pa evita cu nan ta bay haci 
algo ilegal. Despues a controla y a constata cu unda ta- 
batin e parti pa hinca yama pa habri e portanan, tabata 
rasca. Ta parce cu un persona kier a forsa e rolluiken. 
No por a saca afo si e rascanan ta algo nobo of bieu, 
pero a pone Central di Polis na altura di esaki. 


Lencho y Chico Gang 
cori for di den caya 

C 
BS ta anuncia e publicacion di e di dos parti di e Atlas 
Social di Aruba cu a wordotraha a base di datonan 
colecta durante di Censo 2020. E mapanan aki ta ilustra e 
diversidad social y demografico na Aruba y ta forma parti di 
un serie di publicacionnan cu lo wordo haci disponibel den 
un formato digital. 


E mapanan ta ilustra visualmente e indicadornan di 
distribucion social, economico y demografico di pais Aruba 
Haciendo uzo di tecnologia nobo, pa prome biaha e Atlas 
Social ta disponibel den e formato digital y interactivo. 


E datonan ta wordo presenta como un storia y ta duna e 
usuario e oportunidad pa scoge e mapa cu e kier bishita di e 
lista di mapa cu ta parce na comienso di e Atlas Social. 
Na cada mapa por lesa un descripcion cortico cu ta consisti 
di un texto corto y un grafico. Usuarionan por scoge tambe 
pa download e tabel y grafico cu ta pertenece na cada mapa. 


E di dos grupo di mapanan cu CBS ta presenta ta e mapanan 
di Poblacion cu ta trata e caracteristicanan general di nos 
poblacion manera: 
Poblacion segun tipo di hogar: 
• Hogarnan nucleo 
○Un hogar nucleo ta un hogar cu ta consisti di un solo famia. 


• Hogarnan extendi y composita 
○ Un hogar extendi ta un hogar unda tin mas famia ta biba 
hunto unda tur miembro di hogar tin un relacion familiar cu 
otro. 
○ Un hogar composita ta un hogar unda tin mas famia ta 
biba hunto unda no tur miembro di hogar tin un relacion 
familiar cu otro. 


- Hogarnan cu ta consisti di 1 persona 
- Poblacion cu no a nace na Aruba 
- Poblacion cu no a nace na Aruba y cu a bin biba na Aruba 


prome cu 1986 
- Poblacion cu no a nace na Aruba y cu a bin biba na Aruba 
despues di 1986 
- Personanan di 14 aña of mas cu ta casa 
- Personanan di 14 aña of mas cu ta biba cu otro riba base 
duradero(no casa) 
- Cantidad averahe di yiu pa hende muhe entre 14- 49 aña 
di edad 


E mapanan di Aruba ta wordo dividi den 55 zona y 8 region. 
Si un usuario kier haya mas informacion di un region of 
zona, e por click riba esaki y un “pop-up window” lo habri 
cu informacion tocante e zona of region scogi pa aña 2010 
y 2020. 


Aruba ta un isla chikito cu un superficie total di 180 km2  y 
cu un poblacion cu tabata consisti di 108,166 persona na 1 
di october 2020 (durante e conteo di Censo 2020). 
E mapanan ta mustra cu aunke Aruba ta un isla chikito den 
tamaño, tin diferencia entre zona y regionnan pa locual ta 
trata caracteristicanan social y demografico di e poblacion.  
Pa un planificacion regional efectivo y optimal ta importante 
pa por indica y ilustra e caracteristicanan di cada zona y 
cada region. 


E link pa e Atlas Social ta: 
https://storymaps.arcgis.com/stories/619cf3feb1c14a72 
bc3443e6c9784dcc 


E mapanan ta disponibel riba nos website www.cbs.aw y por 
wordo haya bou di e tab di ‘Census2020’. 
CBS ta trata di publica datonan pa nos poblacion den un 
manera mas atractivo pa lesa y compronde. CBS ta spera 
cu e publicacion aki lo yuda esnan encarga cu planificacion 
regional cu nan trabou y tambe provee e publico en general 
cu un miho comprendemento di e desaroyonan regional na 
Aruba. 


Atlas Social di Aruba parti 2 – Censo2020 


E diversidad social y demografico di Aruba 

Ministro di Husticia y Asunto Social ta anuncia cu entrante 
26 augustus 202 segun Ley di Molester, durante 30 dia lo tin 
oportunidad pa un y tur tuma conocemento na Departamento 
di Legislacion y Asunto Huridico, Schotlandstraat 53 di 
un peticion di permiso cu a ser haci pa un instalacion di 
gas di 100 galon na Catiri 2, Lok A. Den e periodo aki tur 
hende por expresa por escrito nan desacuerdo cu dunamento 
di e permiso menciona. Esaki mester ta dirigi na Ministro di 
Husticia y Asunto Social mediante director di Departamento 
di Legislacion y Asunto Huridico, Schotlandstraat 53. 


A 
ruba su economia a crece cu aproximadamente 16,2 porciento 
durante e prome trimester di 2022 compara cu e prome trimes- 
ter di 2021. Minister di Turismo y Salud Publico ta orguyoso di por 
anuncia cu e crecemento aki a ser stimula debidamente por medio di 
un recuperacion fuerte den e sector turistico. E aumento trimestral di 
e Producto Bruto Domestico (PBD) a sa di mantene su trayectorio di 
crecemento desde e di dos trimester di 2021. 
Banco Central di Aruba (BCA) a publica “State of the Economy”, cual ta 
un publicacion cu ta duna un bista di e desaroyonan economico local y 
internacional pa e prome trimester di 2022. Den e publicacion aki por 
nota e crecemento extenso den turismo. 


E cantidad total di turista y e cantidad total di anochi di turista ta refleha 
e aumento den actividadnan turistico, cual a conduci na desaroyonan 
positivo den sector hotelero y den ingreso turistico. Segun e publicacion, 
den e prome trimester di 2022 Aruba a ricibi un total di 233.666 turista, 
cual ta confirma un aumento di 108,0 porciento compara cu e prome 
trimester di 2021. E cantidad total di anochi di turista ta casi e dobel 
compara cu e prome trimester di 2021, yegando na un nivel di 1.828.141 
anochi. E aumento di 62,2 porciento den e tasa di ocupacion di hotel y e 
crecemento den e promedio di tarifa diario pa US$ 355,39 a incrementa 
te na un subida di 161,7 porciento den ingreso hotelero pa cambernan 
disponibel den e prome trimester di 2022. Na mesun momento e ingre- 
so turistico total – manera ta ser midi den ingreso turistico y registra 
den e balansa di pago a subi cu 92,0 porciento te na Afl. 874,8 miyon.  
Minister di Turismo y Salud Publico Sr. Dangui Oduber ta satisfecho 
di mira un crecemento asina primordial den turismo caminda cu hopi 
turista a yega nos isla. Esaki nan ta zorg pa hopi trabou den sector di 
hospitalidad y turismo. Manera e publicacion ta indica, Aruba ta recu- 
perando y progresando, Turismo ta keda e drive principal di nos eco- 
nomia y Sr. Oduber lo sigui haci su maximo esfuerso pa diversifica y 
fortifica e pilar economico aki. 


Minister Dangui Oduber 


Banco Central ta confirma e recuperacion exitoso 
di nos turismo: Economia a crece cu 16.2%. 


A N U N C I O 


Montaña (un parti) 
Boegoeroei (un parti) 


SETAR ta informa cu lo tin trabounan di 
mantencion riba diahuebs 25 di augustus 
2022 di 7:30 am pa 4:00 pm. 


Barionan afecta lo ta: 


Nos disculpa pa cualkier inconveniencia. 

“DESPUES di a scucha e declaracionnan di minister Ursell 
Arends y e silencio hermetico di partidonan politico tanto cu 
representacion den Parlamento y esnan cu NO tin represen- 
tacion den Parlamento, mi conclusion ta cu definitivamente 
e ciere di Serlimar ta mas cu obvio. E desangramento di Ser- 
limar a cuminsa for di prome cu aña 2001 caba, na unda a 
lanta Aruba Bunita NV cu e meta aki. Danki na e cambio di 
gobierno di MEP na fin di 2001, a para e “SANGRAMENTO” 
aki. 


Hopi ta esnan cu a purba di stroba pa Serlimar ta existoso. 
Gobierno di MEP e tempo ey, sostene pa un mayoria den 
Parlamento, a logra pone Serlimar S.G riba un bon caminda. 
Forsanan aheno a trata na tur sorto di manera pa stroba 
e gobierno di MEP pa pone Serlimar riba rails bek, esaki e 
politico Booshi Wever ta bisa den un declaracion manda pa 
prensa. Wever ta forma parti di e organisacion politico UPP. 


E ta bisa cu e principio social democrata ta dicta cu un 
compania di utilidad estatal (patrimonio di pueblo) HAMAS 
Y NUNCA por ser bendí. Hopi sacrificio a ser haci pa pone 
Serlimar bek riba rails. Companianan priva a haci tur es- 
fuerso, yuda grandemente pa AVP y gremionan pa stroba 
e gobierno di MEP di e tempo ey logra tene Serlimar habrí. 
Na 2005 e ley di Serlimar a wordo presenta y acepta door 
di Parlamento, hustamente cu e meta pa percura pa gobi- 
erno, por medio di e compania estatal SERLIMAR, cumpli cu 
e tarea di recoge y procesa desperdicio di un forma efec- 
tivo, eficiente y financieramente sano. Un rapport di PAHO 
encuanto e dump na Parkietenbos a mustra e importancia 
y necesidad pa Aruba inverti den un maneho drechi di des- 
perdicio pa evita un desaster ecologico, pero tambe evita cu 
mas habitante di e bario sigui sufri malesanan pa motibo di 
e dump. 


E desangramento di Serlimar a bolbe cuminsa bou di e 
gobernacion di AVP. Durante 8 aña di gobernacion di AVP 
nada no a sosode pa alivia e bario di Parkietenbos al con- 
trario a boicotia henter e proceso. E unico accion tabata pa 
opone e solucion cu e gobierno di MEP a logra cu e acuerdo 
di B&L. A hasta bay asina leu di boicotia B&L cu consecuen- 
cianan financiero pa pais Aruba despues di tantisimo caso 
cu a perde den corte y pio ta cu a laga un bario completa- 
mente desampara. 


E desangreamento a sigui bou di gobernacion di PORED- 
mep. E rapport di PAHO a wordo “(mal)usa” pa ex-minister 
Otmar Oduber pa logra saca mas fondo publico pa yuda rec- 
ompensa interes di su sponsernan. Aki por a tuma nota cu 
Otmar a haya sosten incondicional di e MEP (cu ya no ta un 


partido social democrata mas) den gobierno y parlamento. 
Na final di cuenta nada no a sosode cu dump mientras su 
sponsernan si a logra saca probecho financiero di un pais 
cu ta bancarota. Na aña 2018 a firma un contracto fab- 
uloso y miyonario pa e procesamento di e desperdicio cu 
Serlimar mes tabata haci exitosamente. Aki gobierno tabata 
paga Serlimar 5.4 miyon florin pa aña pa e servicio cu Ser- 
limar (DVO) tabata duna gobierno pa asina ey gobierno por 
cumpli cu su tarea cu ta ancla den e ley di 2005 cu tabata 
nifica cu SERLIMAR por a cubri su gastonan y cu un saldo 
positivo. 


Desde 2020 Serlimar ta paga mas o menos 6 miyon na e 
compania priva pa procesamento di desperdicio residencial 
y comercial, manteniendo e mesun gastonan. Loke ta nifica 
un saldo NEGATIVO pa Serlimar. Con Serlimar por sobrebibi? 


E minister actual di RAIZ parce di kier pone e cherry riba e 
bolo y finalmente logra definitivamente cera Serlimar. Su 
tan afamado “trash to cash” parce di tin un solo meta y esey 
ta cumpli cu companianan priva pa nan tuma e maneho di 
desperdicio na Aruba. 


E manuscrito con pa deshasi di patrimonio publico, manera 
a casi sosode cu SETAR, parce di a wordo saca for di lachi. 
Remarcabel atrobe ta cu ningun partido ni den gobierno ni 
den oposicion ta tuma e postura di defende patrimonio di 
pais Aruba. Ta algo insolito cu delaster un gremio ta kedan- 
do keto y te hasta e sindicatonan !Ta parce cu “por la plata 
baila el mono”! 


Esaki nifica cu finalmente e cortina a cay pa Serlimar. Nos 
por consdira e fase cu Serlimar ta aden awor aki como e 
epilogia di un historia tristo. Tristo pa realisa con nos interes 
ta wordo masacra door di un gobierno di MEP, un partido cu 
supuestamente ta un partido social democrata, cu a logra 
su Status Aparte pa despues sacrifica esaki pa motibo di 
mal maneho. E bandera di Aruba ta na suela y nos pueblo na 
rudia. (y e ta canando coho)! 


Minister Arends a bisa cu un era nobo den procesamento di 
desperdicio a cuminsa pero a lubida di bisa cu e “cortina pa 
Serlimar definitavamente a cai”! 


Booshi Wever di UPP: 
“E cortina a 
cay pa Serlimar! 

N 
os tur tin nos experencia cu adictonan ambulante. Nan 
ta pidi pa un florin pa cumpra un ‘pan’ of ta pidi pa laba 
bo auto. Tin biaha bo por sinti incomodo, tin agresion, hasta 
bo pertenencianan ta wordo kibra of horta. E fenomeno di 
adictonan ambulante den centro di Oranjestad y San Nicolas 
hopi biaha ta bin hunto cu uzamento y/of bendemento di 
droga, atraco y prostitucion ilegal. Adictonan ambulante ta 
un indicacion di insiguridad. 


E proceso pa yuda adictonan ambulante,pa 
preveni pa nan causa mas daño den 
comunidad mester wordo mehora. Cuanto 
biaha un delincuente ta wordo gara y cera, 
pero dentro di par di ora e ta bek riba caya, 
cometiendo e mesun actonan indesea. 
Cuanto biaha ciudadanonan ta haya nan mes 
den problema paso nan ta haya nan mes ta 
tuma ley den nan man. Frustrante hasta 
pa e polisnan cu ta dunando e servicio na 
pueblo. 


P’esey mi ta contento cu nos Minister 
di Husticia y Asuntonan Social, Bureau 
Ondersteuning Verslavingszorg, hunto 
cu tur e stakeholders a inicia e proyecto 
‘bemoeizorg’. Esaki lo agilisa e proceso 
pa adictonan ambulante, cu hopi biaha 
tambe ta un victima di maltrato of un 
malesa mental, por wordo yuda y kita 
for di caya mas facil y na un manera 
mas efectivo. 


E proyecto piloto aki lo inicia september den centro di 
Oranjestad. Mi ta spera y sigur lo monitor cu pronto San 
Nicolas lo ricibi e mesun atencion aki. Nos kier pa pariba di 
brug bira bek un parti di Aruba cu ta contribui grandemente 
na economia, cultura y bida social di nos pais. Pero e area 
mester ta sigur, nos mester sinti sigur, pa e ta atractivo pa 
comerciantenan inverti eynan, pa nos por gosa trankil di 
nos centro comercial pariba di brug. 


For di comision di husticia mi lo invita e stakeholders cu ta 
envolvi cu ‘bemoeizorg’ pa asina nos por haya un splicacion 
mas detaya con e proceso lo bay funciona, pero vooral 
tambe kico nos por haci como Parlamento, si tin necesidad 
pa cu cambionan den ley pa nan por haci nan trabou mas 
efectivo y eficiente. 


Parlamentario Molina kier rapidez cu proyecto 
“Bemoeizorg” den centro di San Nicolas 

“ORA bo ta un lider mal bruha, semper lo bo keda un lider 
incapacita, mentiroso y sin piedad pa hendenan cu bo gobi- 
erno mester a yuda ultimo cinco añanan. 
For di prome dia cu Evelyn Wever Croes a huramenta pa bira 
Prome Minister na 2017, pueblo a conoce e cara berdadero 
di un lider politico cu nunca a sinti e menos berguensa di 
traiciona su propio pueblo, kedando sin cumpli cu prome- 
sanan haci den campaña electoral,” Parlamentario Arthur 
Dowers a declara. 


No solamente como Prome Minister y su gobierno a keda 
sin cumpli cu cantidad di promesa haci manera reducion di 
prijs di awa y coriente, reduccion di prijs di gasolin, solucio- 
na situacion financiero di gobierno sin tuma medida contra 
pueblo, brinda pueblo e miho cuido medico cu por tin pero 
Evelyn y su gobierno a haci totalmente diferente, Dowers a 
sigui bisa. 


“Pueblo conoce e mentiranan aki bon ya cu awe confrontan- 
do asina hopi reto, ainda e Prome Minister aki ta sigui insisti 
pa sigui bruha pueblo, sigui gaña cu ta pandemia cu Rusia y 


Ukraina ta e culpabelnan di e situacioin dificil cu pueblo ta 
pasando aden. 
Awor cu gremionan sindical y comercial a fiha un posicion 
mas concreto y mas decidido contra di un maneho desas- 
troso di gabinete Wever Croes, gobierno a cuminsa ripara 
cu cosnan no por sigui asina. 


Diadomingo atardi AVP a tene un reunion na Cas di Partido 
caminda tambe pueblo a acudi for di tur bario, dunando di- 
rectiva di partido, mandato pa cuminsa cu accion, pa uni 
e pueblo den su totalidad pa caba cu e abuso cu ta wordo 
impone riba pueblo cu tanto medida. 
No ta caso di Benny Sevinger ta motibo di accionnan den 
proximo dianan pero ta un maneho sin misericordia contra 
pueblo di Aruba ta motibo di e accionnan aki. 


Caso di Benny Sevinger tin fecha caba stipula, e proceso 
ta canando pa varios aña caba y Evelyn sa esey masha bon 
pero awor kier sconde tras di otro mentira, tras di su fraca- 
sonan contra un pueblo cu no merece esaki. 
Na momento cu Evelyn tuma placa di trahadonan publico 
pa supuestamente yuda den Fase pa esunnan cu a perde 
trabou den sector priva, pa despues uza e placa aki sin 
autorisacion di trahadonan publico pa yena buraco den su 
presupuesto, esey ta loke Evelyn kier purba di haci un biaha 
mas. 
E ta papia di retonan serio pero e unico reto grandi cu tin 
den e pais aki, ta e lucha contra di inflacion, crea mas tanto 
pa influencianan den exterior parti particularmente pa un 
maneho desastroso di gabinete Wever Croes, firmando acu- 
erdo cu Hulanda y CAft cu e no kier cumpli cu nan. 
Evelyn y su gobierno ta bibando den cartera di pueblo y ci- 
franan di Banco Centreal di Aruba, ta confirma esaki pero 
awor e ta presenta un aumento di tarifa di faya y coriente y 
riba dje ta presenta un plan diabolico pa aumenta BBO cy 
1% te cu 1.5%, cu lo bira un munstro cu lo ta mas grandi 
cu de BTW cu mester a drenta na luna di Januari proximo. 
No pensa mes cu e accionnan aki cu ta na caminda, cu ta 
sigui crece tur dia Evelyn Wever Croes, ta accionnan pa para 
abuso di un gobierno cu ta gobernando pa un grupito di 
‘friends and family’ lagando pueblo na merced di un infla- 
cion crea mas tanto pa incapacidad di su gobierno,” Parla- 
mentario Arthur Dowers a declara. 


Parlamentario Arthur Dowers 
No ta caso di Benny 
pero accion ta pa para 
abuso contra pueblo 

“ 


P 
oco poco e “Campaña 3C” di Archivo Nacional Aruba 
(ANA) ta yegando su fin. Tabata comienso di luna di 
juni, unda hunto cu Minister di Cultura sra. Xiomara Maduro, 
Archivo Nacional a lansa su “Campaña 3C” y cu mediano juli 
a wordo prolonga cu 6 siman mas. 


3C, cu ta wordo pronuncia 
TRECE, ta para pa COLECTA, 
CONOCE y CONSERVA! 
Cu e “Campaña 3C” aki Ar- 
chivo Nacional, sosteni pa 
Ministerio di Cultura, kier a 
conscientisa nos comunidad 
riba e importancia pa nos 
conserva nos historia dor di 
trece materialnan historico 
cu ta bira parti di nos her- 
encia cultural y nacional na 
ANA pa asina, no solamente 
amplia 
nos 
conocemento 
historico y cultural di nos 
pais, sino tambe pa warda 
esakinan pa futuro generacionnan. 


Pues pa e campaña aki ta dirigi pa ANA COLECTA material- 
nan historico den forma di documento, potret, materialnan 
audio-visual y digital y obhetonan cu tin un historia y cu por 
ta di importancia pa nos historia nacional. Di e manera aki 
nos como comunidad por CONOCE y compronde nos histo- 
ria miho y yena buraconan cu por tin den nos historia oficial, 
y cu por sirbi pa amplia nos conocemento di historia di nos 
Aruba. 


Di e manera aki tambe nos ta duna nos granito de arena pa 
asina hunto nos CONSERVA historia y cultura di Pais Aruba 
pa futuro generacionnan. Asina tambe futuro generacion 


por tin informacion di kico tur a pasa na Aruba y con nos a 
biba aki na Aruba. Mescos cu otronan prome cu nos a per- 
cura pa warda informacion cu awe nos por sa kico a pasa 
den pasado, asina tambe nos tin e obligacion pa documenta 
nos historia pa futuro generacionnan. 


Manera ex Archivista General di Hulanda Engelhard a yega 
di bisa, 


“Loke nos warda ta determina 
e imagen cu futuro generacionnan 
lo tin di nos tempo. Scoge kico pa 
warda pa un futuro desconoci ta 
un tarea fascinante y responsabel, 
pero no ta uno facil.” 


P’esey un biaha mas Archivo Nacional kier recorda un y tur, 
pa haci entrega di loke por ta valioso pa nos historia. Tira 
bista na momento cu sernan keri fayece y di un of otro forma 
a colecta informacion, potretnan etc., cu por ta descriptivo 
pa nos historia, y no basila pa trece nan ANA. 


ANA kier a gradici e diferente personanan y instancianan cu 
ya caba a entrega material na ANA. Danki di curason pa e 
bunita gesto aki. 
Den e materialnan nos por conta cu documento, publica- 
cionnan tanto imprimi como tambe digital. Diferente re- 
cortenan di corant, archivonan di instancia priva y servi- 
cionan di gobierno, potret, video, pintura, poster, mescos di 
cassette di entrevistanan di programa na radio. 


Archivo Nacional ta anuncia cu nos ta 
drentando e ultimo siman di Campaña 3C 

T 
ur luna Horacio Oduber Hospital (HOH) su enfoke 
ta pa elogia coleganan cu di un forma of otro ta 
destaca y ta bay e “extra mile”. Eugene van der Biezen, 
medewerker logistiek e biaha aki a resalta y a bira em- 
pleado di luna di juni na HOH. Su team completo na de- 
partamento di Inkoop & Logistiek a nomin’e y a percu- 
ra pa organisa un atardi yena cu ambiente pa surprise 
nan colega hunto cu su famia y management. No tin 
nada mas bunita cu mira sonrisa grandi riba un cara. 
Esey a sosode na momento cu Eugene a yega trabou 
despues di haci respondi y a haya e sorpresa grandi 
aki di su coleganan. 


Eugene a splica cu na momento cu a puntr’e pa sali 
riba un diabierna merdia haci respondi, aunke e taba- 
tin hopi trabao, e no a duda y a sigui e instruccion. E 
sorpresa cu el a ricibi na momento di su yegada despu- 
es di a haci respondi pafo di HOH tabata un momento 
hopi bunita p’e y sigur ta un ocasion cu Eugene lo no 
lubida mas. 


Gregory Croeze, director financiero di HOH a duna di 
conoce cu gerencia ta hopi contento cu e nominacion 
di Eugene y specialmente paso e la sali di henter su 
departamento. El a sigui comenta cu Eugene ta un per- 
sona hopi fiel na hospital. E ta ehecuta su tareanan 
dentro di e deadline y e ta yega na ora tur dia cu gana 
di traha. E ta responsabel y diligente cu su team y su- 
periornan demostrando asina dedicacion pa cu su tra- 
bou. Hospital por conta riba dje hasta den weekend of 
fuera di su orario di trabou. 


Assistent Manager Inkoop & Logistiek, Randolph Croes, 
a comenta cu Eugene ta un tremendo team player. Asi- 
na cu e ripara cu e trabou ta hopi, sin duda e ta yuda 
su coleganan unda cu por pa asina por keda cla cu tur 
cos hunto. E ta pensa riba diferente manera pa me- 
hora eficiencia y ta comunica bon cu otro. Randolph ta 
sigui bisa cu el a mustra cu den tur momento, semper 
e tin un actitud positivo. Hasta pa diferente motibo un 
trabou ta dificil e ta keda cu un bon actitud. E tin un 
bon respons y respet pa tur su coleganan. Un persona 
sincero cu ta dispuesto y entusiasma pa siña y crece, 
desaroyando su mes den su carera. Alabes e ta hopi 
involucra y ta pensa riba solucionnan y no ta duda di 
puntra ora e no compronde algo. 
Otro cualidad di Eugene ta cu e semper tin un bon ani- 
mo, y ta comprensivo. Un persona cu tin talento na tra- 
bou y den bida personal unda cu e la supera diferente 
obstaculo. 


Su team completo di Inkoop & logistiek ta orguyoso di 
Eugene y ta felicita nan colega ehemplar cu e tremen- 
do reconocimento aki. Masha pabien Eugene di staf y 
tur colega di HOH! 


Un team player dedica na su trabou 


Eugene van der Biezen ta empleado ehemplar na Hospital 

M 
arca September 4 den bo calendario pa bo no perde 
Stimami Sterilisami su Summer Sidewalk Sale cu lo 
tuma luga na Sun Plaza di 10 AM te cu 6 PM, y unda bo lo 
haya un surtido amplio di productonan nobo y uza di Marriott 
Vacation Club, Bucuti & Tara Beach Resort, Ritz Carlton, 
RIU Hotel & Resorts, Tara Eco Supplies, y Ben Kaufman na 
prijsnan sumamente barata. 


E productonan ta inclui mueblenan di hardin, matras, 
serbete, clechi di cama, tayo, glas y hopi mas! Tambe bo 
lo tin e oportunidad di amplia bo famia y duna un cacho of 
pushi un hogar pa semper via Luna Foundation, Nine Lives 
Foundation, y Sgt Pepper’s Friends cu lo atende e evento cu 
mascotanan cu ta cla pa adopcion. 


Ta bay tin varios actividad pa mucha, cual ta inclui lesnan 
di Bring it on Zumba, tutorial di balloon animals, facepaint 
y hopi mas actividad organisa door di e activities team 
di Marriott. 100% di e fondonan recauda ta bay wordo 
contribui na Stimami Sterilisami su campaña nacional di 
sterilisacion di cacho y pushi, cu recientemente 
a celebra e logro grandi 30,000 sterilisacion. 


“Nos ta sumamente agradecido y conmovi di 
e ayudo, contribucionnan y boluntarionan di 
Bucuti & Tara, Marriott, Ritz Carlton, RIU, 
Tara Eco Supplies, Ben Kaufman, Nine Lives 
Foundation, Luna Foundation, Sgt Pepper’s 
Friends, Sun Plaza, y Craft & Lola. E evento 
no ta bay solamente yuda contribui na nos 
mision pa mitiga e sufrimento di cacho y pushi 
riba caya, pero tambe e ta bay brinda nos 


comunidad e oportunidad pa cumpra productonan duradero 
y di bon calidad na prijsnan hopi barata, mientras cu nan ta 
pasa un dia leuk den famia. Nos ta invita henter Aruba pa bin 
disfruta y apoya e maraviyoso causa aki,” Ewald Biemans, 
Presidente di Stimami Sterilisami, ta conta. 


Stimami Sterilisami Foundation 
Fundashon Stimami Sterilisami ta un non-profit organization 
cu ta uza 100% di tur donacion pa ofrece subsidio parcial 
pa e procedura di sterilisacion pa tanto publico en general, 
como tambe organisacionnan di boluntario cu ta cuida 
cacho y pushi riba caya. 
E organisacion su bukinan ta habri y ta wordo controla pa 
asina brinda transparencia total di e uzo di fondonan. Pa 
esunnan cu kier aporta na e gran causa aki, 
por haci donacion directo na Fundacion Stimami Sterilisami: 
Bank: Aruba Bank Acc. Number: 6012630190 
Acc Name: FUNDASHON STIMAMI STERILISAMI 
Swift code: ARUBAWAX 


No perde Stimami Sterilisami 
su Summer Sidewalk 

R 
ecientemente a tuma luga un anochi di reconocemen- 
to, pa cual Prome Minister Evelyn Wever - Croes a ricibi 
invitacion pa forma parti di e bunita ocasion. Sr. Roderich 
Lopez di Asambeho School Roderich Lopez a reconoce tur 
esunnan cu a hacie posibel cu e por a presenta cu e grupo di 
asambeho den Magic Kingdom na Disney World. “Un bunita 
gesto pa esunnan cu a pone Aruba su nomber resona den 
exterior!” 


“Mi ta kere cu e Mericanonan cu no ta conoci cu nos cultura 
lo a keda hopi sorprendi cu e presentacion. E tabata emo- 
cional, mi gemoed a yena y e tabata sumamente bunita pa 
mira,” Prome Minister a expresa. 


Un cos cu ta caracterisa e logro aki, ta e talento di cada uno 
den e grupo, e amor pa asambeho y determinacion. Pre- 
mier Wever - Croes a expresa cu ta corda ora cu sr. Lopez a 
cuminsa papia di e posibilidad di realisa e presentacion for 
di prome cu pandemia. Te hasta a ricibi un grupo na Bestu- 
urskantoor, pero pa motibo cu mester a cera frontera, esaki 
no por a bay door. Sinembargo danki na e vision, liderazgo 
y determinacion di cada un di boso, awor a logra. 


“Den nomber di Gobierno di Aruba, mi kier gradici boso 
paso mi sa cu e no tabata facil. E tabata increibel pa mira 
tur locual boso a logra eynan p’esey mi kier gradici boso. 
Boso a hiba e vibracion di Aruba, te den curason di Magic 
Kingdom e Reino Magico. Bo no sa ainda cuanto cosnan 
positivo ta bay bin di esaki.” 


Finalisando Prome Minister a expresa cu Gobierno di Aruba 
tambe lo tin un momento pa reconoce tur cu a haci e pre- 
sentacion posibel. Ta gradici henter e grupo, specialmente 
Roderich Lopez, pa su curason grandi pa asambeho, pa 
duna ehempel y pa inspira, cual ta locual mester na Aruba. 
Masha Pabien y Danki. 


Prome Minister Evelyn Wever - Croes: 


Pabien na Roderich Lopez y su Scol di Asambeho 
cu a hiba Aruba su cultura Magic Kindom na Merca 

C 
u e accion di donacion FAVI ta acerca tur su donadornan 
y e comunidad en general pa contribui/ pa haci un dona- 
cion na nos organisacion. Bo contribucion na FAVI ta yuda 
nos pa sigui brinda tur nos servicionan na cada persona cu 
bati na nos porta pa ayudo. Bo contribucion ta yuda pa cubri 
cierto gastonan manera di transportacion pa e clientenan, pa 
e actividadnan di cliente individual of den grupo, pa cumpra 
medionan auxilia avansa pa e cliente por haci uzo di dje pa e 
diferente lesnan, tambe pa cubri parti di otro gastonan opera- 
cional y inversion. 


FAVI ta duna guia y servicio na tur persona cu tin un of otro 
limitacion di bista. Ta sumamente dificil pa biba cu un limita- 
cion di bista. P’esey FAVI tey pa duna e sosten necesario na 
e persona cu ta biba cu e limitacion, pero tambe na su famia, 
conocirnan, scol, maestronan y tur persona cu ta biba of guia 
un persona cu limitacion di bista. E meta principal ta pa per- 
sonanan cu problema di bista por desaroya nan mes dentro di 
nan posibilidad, pa nan por biba un bida mas independiente 
cu ta posibel. 


E servicionan cu FAVI ta ofrece ta multiple y pa tur persona 
diferente. Nos ta haci entre otro, chekeo di bista, guia den e 
uzo di medionan auxiliar, ta duna les di computer, type les, 
brailleles, les di cushina, Guia y sosten emocional, tambe tin 
grupo di convocacion. Banda di tur esaki tambe FAVI ta pone 
atencion na actividad social, manera FAVI-do (grupo di obra di 
man), les di gym etc. 


FAVI su servicio na cliente ta gratis y esaki ta danki na e dona- 
cionnan cu FAVI ta ricibi tur aña di comunidad di Aruba en 
general, comerciantenan y diferente clubnan di servicio. Nos 
ta spera naturalmente di por sigui ricibi donacion pa esaki por 
continua. 


Den e periodo di augustus pa december colectantenan lo pasa 
colecta cerca tur nan donadornan ”vast” cu ta ariba nan lista. 
Den e periodo aki, pero tambe durante di henter aña comuni- 
dad di Aruba por haci su donacion libremente ariba un di nos 
cuentanan di banco. 
RBC Royal Bank: 31366122 
Aruba bank 702.438.0290 


Pa mas informacion con pa bo bira un donador ”vast” of pa 
cualkier otro informacion tocante di bista bo por yama oficina 
di FAVI na telefoon 582-5222 of 582-5051 entre 8or am te cu 
5or pm. 
Si bo tin problema di bista of bo conoce un hende cu tin prob- 
lema di bista, acerca nos y bo lo ricibi tur informacion. Yuda 
nos pa nos por sigui yuda nan. 


Ta Bo bista Cuidé 


Cu e lema aki FAVI ta incia su 
accion di donacion 2022 

N 
os famianan ta e cos di mas importante den nos bida. 
Expertonan a observa cu den tur sociedadnan cu 
nan a studia, famia ta hunga un rol crucial den e exito di 
individuonan. E influencia cu famia tin riba muchanan chikito 
por dura henter nan bida. P’esey famianan saludabel ta e 
fundeshi di un comunidad fuerte y saludabel. 


Relacionnan di famia ta establece e fundeshi di 
futuro relacionnan 
E ser humano ta un criatura social. Nos ta diseña pa 
conecta y pa florece den relacionnan fuerte cu otro. E 
mucha su prome relacion ta cu su mayornan. Den su 
prome añanan, e mucha ta desaroya un conexion fuerte 
cu su mayornan. E conexion aki ta forma e perspectiva 
con nan ta wak nan mes y otronan. Un relacion fuerte 
entre e mucha y mayornan ta yuda desaroya un sentido di 
siguridad den nan. E calidad di e relacion intimo aki entre 
e mucha y mayornan lo influencia e mucha su habilidad pa 
forma y mantene relacionnan ora e bira un adulto. Si 
e relacion aki ta fuerte, e mucha probablemente lo 
forma relacionnan importante exitosamente. 


Famia por cambia e desaroyo cerebral di 
un mucha 
Un mucha su experiencianan for di un edad 
trempan ta establece un fundeshi fragil of 
fuerte den su comportacion, siñamento y 
su salud. Pa muchanan mas chikito, famia 
ta e luga unda nan ta experiencia mayoria di 
nan experiencia y e mayornan ta nan prome 
maestronan y ehempel principal pa sigui. 
Mayornan responsabel, yen di amor, atencion, 
y un experiencia familiar positivo ta 
contribui na e desaroyo saludabel di 
e arkitectura 


di e mucha su mentalidad. 


Un famia saludabel cu ta lanta 
nan yiu bon ta wordo asocia cu 
un miho regulacion emocional, 
obediencia, 
studiamento academico, 
competencia social y 
resiliencia. 


Famia por yuda establece un bon salud 
mental pa e mucha 
Durante adolescencia, peer pressure ta cuminsa kita e 
influencia di e mayornan, sinembargo e forsa di e famia ta 
sigui hunga un rol importante den e formacion di e hoben 
su desaroyo. Ora tin un famia fuerte cu relacionnan positivo, 
esaki ta wordo asocia cu nivelnan mas abao di depresion y 
delincuencia bao hobennan. 


Problema psicologico, mal comportacion y depresion bao 
hobennan ta wordo reduci significantemente cu e apoyo di 
mayornan. Nivelnan modera di control y monitoreo tambe 
ta mustra di yuda preveni un comportacion asocial bao nos 
hobennan. Estudionan di profesionalnan tambe ta mustra 
cu bon tradicionnan familiar ta yuda e hobennan forma nan 
sentido di identidad y ta lanta nan confiansa propio. 


Lasonan familiar positivo tambe ta yuda e hoben pa por 
lidia cu momentonan di crisis y otro tipo di problemanan. 
Sinembargo, relacionnan familiar negativo den un 
seno familiar cu tin problema, por afecta un hoben 
su comportacion negativamente. Ademas esaki 
por afecta negativamente nan salud mental y 
social como adultonan. 


Si pueblo desea mas informacion di e 
articulo aki, contact mi na tel: 528-4639 of 
email mi na: marco.berlis@parlamento.aw 
/ Bo parlamentario y sirbidor di pueblo na 
bo ordo semper! 


Parlamentario Marco Berlis (MEP): 


Un famia fuerte ta un comunidad fuerte 

CARTAGENA ta wordo considera como un atraccion turis- 
tico hopi popular na Colombia y cu ta wordo bishita pa miles 
di turista di rond mundo. 
Sinembargo den fin di siman a sosode un incidente miste- 
rioso cu a costa bida di dos turista di nacionalidad Hulan- 
des, e pareha forma pa Nienke Bawa di 29 aña y su pareha 
e homber Bob Kootte di 31 aña, ambos residencia na Am- 
sterdam. 


E pareha cu ta namora di otro a yega Cartagene diasabra 
ultimo y dialuna anochi a dicidi di bishita un restaurant ca- 
minda tur dos a dicidi di pidi e mesun pisca, cual un tabata 
semi curu y e otro mita curu, mientras cu tambe nan a pidi 
pa cocolishi. 
Asina cu nan a caba di come y a regresa nan hotel, e pareha 
a cuminsa sinti malo y nan a avisa personal di e hotel ca- 
minda un rato mas despues nan a pidi pa dokter ya cu nan 
ta sigui sinti cu bnan ta birando mas malo. 
Ora cu personal di e hotel a ripara cu en berdad nan a bira 
hopi mas malo, nan a pidi un taxi cu a transporta nan pa e 
hospital conoci como Clinica Medihelp caminda a surgi un 
problema inicial, ya cu e hospital aki, no kier a ricibi e pare- 
ha pa falta di un credit card. 
Ta te ora cu gerencia di e hotel a manda un carta den cual 
nan ta para garantia pa e dos turistanan wordo trata me- 
dicamente, a inicia cu tratamento di e pareha pero un rato 
despues Nienke Bawa a haya un paro cardiaco y no por a 
wordo reanima mas y el a fayece. 
Su pareha e homber Bob Kootte a logra di keda bibo te dia- 
mars mainta pero a bin fayece tambe lagando tur hende sor- 
prendi atras ya cu na e clinica nan no por a determina kico 
por a pasa y kico a causa morto asina rapido di dos persona 


cu tabata bon di salud. 
Director di Clin ica Medihelp, Javier Hernandez den un de- 
claracion na prensa a sigura cu e pareha a haya e miho cui- 
do y trato posibel pa e kehonan cu nan a bin cune, cu tabata 
entre otro dolor di stoma y dado momento tur dos a drenta 
un estado di shock pero nan situacion a sigui deterioria se- 
gun tempo tabata pasando y nan no tabata reacciona na 
diferente remedi cu a wordo aplica riba nan. 
A papia di consumo di mucho alcohol pero esey a wordo 
descarta y awor ta papia di cuminda contamina y tambe ta 
papia di un probabel virus cu a afecta ambos fatalmente. 


Gran comocion na Cartagena 
pa morto di pareha Hulandes 


Despues di a come pisca 


UN turista masculino Italiano di 39 aña lo no lubida nunca mas su vacacion 
cu el a bay pasa na Spaña e aña aki, ya cu ora cu el a regresa su pais, el a test 
positivo pa corona, un dia despues el a test positivo pa monkeypox y dos dia 
despues a bin Sali na cla cu e tin HIV tambe. 
Tur tres el a haya durante di su vacacion caminda el a bishita hopi fiesta den 
oranan di anochi, a baila y tene relacion cu diferente homber y el a pasa bon. 
Ora cu el a regresa su cas el a cuminsa sinti malo y a bay su dokter cu a 
mande hospital pa tratamento cu keintura halto, cu a yega te na 39 grado, 
dolor di gargan te, cansancio, dolor di cabes y cu “lymfeklieren” hopi grandi 
na su lies drechi. 
Haciendo testnan necesario, el a test positief pa corona, apesar cu e tin dos 
vacuna di Pfizer, un dia despues a cuminsa aparece puntanan cora caminda 
algun a transforma den blaar y despues el a sigui haci mas test y a bin con- 
stata cu el a pega cu HIV. Un vacacion cu sin duda ta algo dificil pa lubida. 


Turista 
a pega 
cu covid, 
monkeypox y 
aids na mes 
momento 

WILLEMSTAD – E siman aki e consulta regular entre gobernador- 
nan di e tres paisnan Aruba, Corsou y Sint Maarten a tuma luga na 
palacio di gobernador di Corsou. Tema di nan combersacion tabata e 
desaroyonan den e respective paisnan i puntonan di interes comun. E 
gobernadornan tabata compaña pa nan directornan di gabinete. Riba 
e foto por mira d.r.p.d. gobernador di Aruba Alphonso Boekhoudt. 
Gobernador di Sint Maarten i gobernador di Corsou Lucille George- 
Wout. 


WILLEMSTAD - Den un carta cu e parlamentario Sheldry 
Osepa a manda pa minister di Husticia Shalten Hato, e la 
pidi su atencion pe hecho cu ultimamente Warda Costa ta 
interceptando cantidad masha grandi di droga pafo di nos 
awanan teritorial. 


Asina a sali siman pasa cu Warda Costa a intercepta un can- 
tidad di 1620 kilo di cocaina. 
Djis un luna prome cu esey Warda Costa a coy alrededor di 
1000 kilo di cocaina. 


Djis prome cu esey Warda Costa a intercepta un lancha cu 
650 kilo di cocaina. E temporada cortico y tambe e cantidad 
grandi di droga ta duna indicacion cu tin un desaroyo nobo 
rondo di nos awanan teritorial. 


Ta conoci cu e gran cantidad di droga cu Warda Costa ta 
confisca, no ta destina pa Corsou. 
Ta e ubicacion di nos pais ta haci Corsou atractivo pa rondo 
di nos awanan sigui transporta droga pa Merca y tambe Eu- 
ropa. 


Pa por persigui, intercepta, detene, confisca e droganan y 
personanan Warda Costa ta uza como base legal e asina 
yama Tratado di San José. 
E tratado ta brinda oportunidad na e region di Caribe pa 
traha hunto, cu mesun meta y tambe opera mas miho contra 
transporte ilicito di droga. 
Esaki riba su mes ta positivo. 


Sinembargo Corsou tin algun problema particular. Manera 
ta ampliamente conoci hopi di e personanan cu wordo de- 
tene pafo di nos awanan teritorial nunca tabata tin interes 
pa bini Corsou. 


Nan intencion tabata pa yega Merca. 


Tin biaha tambe pa coincidencia e lancha tabata nabega 
den direccion di awanan di Corsou, cual ta duna autoridad 
na Warda Costa pa intercepta e lancha. 
Tur e personanan cu wordo detene mester sinta nan castigo 
na Corsou. 


Tur esaki mientras e situacion di nos prizon ta deplorabel. 
Esaki ta trece un carga financiero pisa pa nos prizon y nos 
pais cu nos mester evalua continuamente. 


Gobernadornan a tene 
consulta na Corsou 


Minister di Husticia Señor mr. Shalten Hato: 


Efecto di confisca droga pafo di awanan 
teritorial cu no ta destina pa Corsou 

WILLEMSTAD- Di acuerdo 
cu un rapport cu Taskforce 
Marktordening & Financiering 
Zorgsector a traha na 2019 
pa 
entre 
otro 
hustifica 
cu 
dokternan 
di 
cas 
y 
specialistanan medico tin cu 
baha cu pensioen na edad di 
65 aña, un otro tema cu nan 
a analisa ta con caro cuido 
medico ta na Corsou. 


Un analisis cu dr. Miguel Goede a hasi riba e tema aki ta indica cu 
tin hopi studio cu ta confirma esaki. 


Pos ehempel, Aruba ta gasta mucho menos na remedi cu Corsou 
(pero di otro banda ta duna mucho menos servicio di cuido 
medico y specialmente pa loke ta operacionnan medico, Aruba su 
reglanan ta masha preta. Pa hopi tipo di operacion Aruba no ta 
paga y te pashent mes tin cu paga si e kier opera na por ehempel 
Colombia.) 


Un analisis die gastonan total di cuido medico per capital na 
Corsou ta mustra cu hasta for di un punto di bista internacional e 
gastonan na Corsou ta relativamente halto. 


Dr. Goede a referiendo na datonan di ocho aña pasa di Banco 
Mundial den 188 pais pa impone su punto di bista, a menciona cu 
Corsou ta number 135 den clasificacion mundial pa loke ta gasto 
di cuido medico pero capital compara cu Producto Interno Bruto 
den e 188 paisnan. 


Hulanda ta na di 88 luga riba e lista di Banco Mundial i ta un pais 
prospero. 
Pero gastonan di cuido no ta solamente mas caro cu Hulanda pero 
tambe mas caro cu paisnan manera Aruba, Bahamas, Barbados 
y Sint Lucia. 


Den un insinuacion indirecto, dr. Miguel Goedekju e rapport ta 
consisti di 186 pagina cu a suficiente hopi pa e autornan por a 
cobra tarifanan halto. 


Loke dr. Goede a sinti falta den e rapport aki ta e resumen di 
rapportnan anterior y ta ki documento e autornan a consulta. 
Su conclusion ta cu e rapport ta indica posibel ineficiencia den 
financiamento di cuido medico. 


Segun analisis di comision: 


Gasto di cuido 
medico na Corsou 
ta masha caro 


Detencion pa violacion 
di ley di arma di candela 
y intento di asesinato 


WILLEMSTAD - Relaciona cu un investigacion 
cu tabata keda realisa, diaranson 24 di augus- 
tus 2022 
alrededor di 05.30’or, personal di recherche di 
Montaña hunto cu Team di Aresto a tene entra- 
da hudicial na un cas na Sero Grandi. 
Esaki tabata en conexion cu violacion di ley di 
arma di candela y intento di asesinato. Na e 
adres ariba menciona a detene e homber C.C.P. 
di 25 aña di edad nasi na Corsou. 


A presenta e sospechoso dilanti di un fiscal aux- 
iliar cu a ordena encarcelamento pendiente di 
mas investigacion. 


Detencion pa 
ladronicia di vehiculo 


WILLEMSTAD – En conexion cu un caso di la- 
dronicia di auto cu a tuma luga dia 17 di augus- 
tus 2022 na luga di parkeer di Kadaster, e team 
encarga cu ladronicia di vehiculo a realisa un 
detencion. 
E detencion a tuma luga diaranson 24 di au- 
gustus 2022 alrededor di 14:45’or na altura di 
pomp di gasolin Juan Domingo. 
Ta trata di e homber sospechoso S.A.J. di 29 
aña di edad nasi na Corsou. 
A confisca e vehiculo cu e sospechoso tabata 
maneha na e momento di detencion pa inves- 
tigacion. 


A presenta e sospechoso dilanti di un fiscal aux- 
iliar cu a ordena su encarcelamento pendiente 
di mas investigacion 

ESEY ta nifica Fe, ora bo por confia tur cos den Su man, ora bo por 
depende 100% riba Dios, ora bo confiansa no ta move, ni tampoco 
bo ta wordo atrae pa cosnan temporal, pero bo bista ta permanece 
riba Dios nos Creador, pasobra ta den Señor tur bo forsa, resistencia, y 
refugio ta . 


Y lo bo tin victoria pasobra bendiciona ta esunnan cu ta spera den 
Señor. Palabra di Dios ta bisa: Lo bo warda den pas perfecto esun cu su 
pensamento ta permanece den Bo, pasobra e a confia den Bo. 


Confia den Señor pa semper, pasobra den Dios e Señor, 
nos tin un Baranca eterno.( Isaias 26:3+4) 


• Tene cuenta cu Abraham a confia Dios y Dios a dun’e victoria. 
• Sadrac , Mesac, y Abednego a confia Dios y pasa den Candela y sali victorioso. 
• Daniel a wordo tira den cueba di Leon y a sali victorioso. 
• Rey Ezequias a confia Dios y su pais a wordo salba. 
• Elias a confia Dios y a baha candela for di cielo. 
• Pedro a obedece Señor su bos y a cana riba lama. 


Hesus Cristo a haci tur cos y pasa sufrimento den obediencia na su Tata, y awe tur rudia mester dobla y tur lenga 
mester confesa cu Hesus Cristo ta Señor pa Gloria di Dios Tata. 


Nos no por biba pa hende, ni tampoco pone confiansa den material, y lubida cu Dios ta mesun Dios di awe, ayera y pa 
semper. No laga e mundo bira un atraccion pa bo, pero mantene bo Alabansa, y bo Oracion firme na Dios. 


Un hende cu entrega tur cos na Dios, no tin envidia di otro hende, ni tampoco por desea otro hende malo, pasobra e 
tin temor di Dios, y e sa cu locual Dios tin pe , ta bon y lo yega na tempo. 


Nos ta sirbi un Dios Todopoderoso, den ken no tin ningun fayo, Dios ta puro , Santo y berdadero, y p’esey nos por 
depende riba Dios, tur momento pasobra E ta presente, su poder ta manifesta den tur cos , y Dios tin Dominio riba 
tur cos. 


No ta Ami a ordena bo? Sea fuerte y tene curashi. No tembla no desmaya, pasobra Señor bo Dios ta cu bo unda cu 
bo bay.( Josue 1:9). 


Ta un beneficio pa entrega tur control di bo bida den man di Dios, pasobra e lo duna bo un bida nobo, yuda bo pasa 
den tur prueba, y duna bo e victoria. 


Hende no mester lubida cu Dios ta nos Provision y nos Proteccion. Y nos sa cu Dios ta haci tur cos obra hunto pa bon, 
pa esunnan cu ta stima Dios, pa esunnan cu ta yama segun Su proposito (Romanos 8:28) 


Stop di kibra cabes, y depende riba palabra di hende, pone bo Fe den Dios y sigui padilanti, Dios Todopoderoso lo 
cumpli,pasobra Dios a bisa cu cielo y tera lo pasa pero su palabra lo permanece. 


Hamas lo E laga e husto desampara, ora bo ta busca fieldad, amor y pas bo tin cu bati na porta di Dios, pasobra ta 
Dios ta nos escudo y fortaleza y nos pronto auxilio den tempo di angustia. 


Confia den Señor y wordo bendiciona, abo bo cas, y bo Famia, mantene bo Fe den Dios, Confia den Dios, permanece 
riba e Baranca di bida cual ta Cristo Hesus. 


Ora bo confiansa ta den Dios, ta ganashi so bo tin, pasobra bo forsa ta bini di ariba, y bo victoria ta sigura. 


Sinceramente, Pastor Marcel Balootje 


Fortaleza pa famia 


Duna señor bo dios control completo di bo bida 

Dios ta amor…. Y amor ta Dios, 
Maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 
Cu Honda pena pero conforme cu boluntad di Dios nos ta anuncia cu a fayece 


Na nomber di su Esposo: 
† Sr. Cerilio (Richi) Krosendijk 
Na nomber di su Yiunan:   
Adeline (Chelley) y Anselmo (Leo) Vrolijk-Krosendijk y famia 
†Bernadine (Brenda) Krosendijk y yiu 
Caroline y Abelino Hernandez-Krosendijk y famia   
Desireé (Daisy) y yiunan 
    
Nieto y nietanan:   
Adelizah Vrolijk - Jeremy Vrolijk y Miguelangela Koolman - 
Andrew Vrolijk 
Clydeson Correa 
Cedric Krosendijk - Hilward y Soraya Krosendijk - Kimberly 
Krosendijk - Desharina Krosendijk - Amadeé Krosendijk 
Stacey y Jose Falcon Silva - Jeric Felisia - Abel Hernandez 
Villalobos - Abilaysha Hernandez Villalobos 
Na nomber di su Yiunan di Criansa: 
Lourdes (Judith) y Jossy Heronimo-Gomez 
Josmar, Jose, Jermain, Jaymir 
Bernardo Winklaar 
Ruben, Jordano y Ivan 
    
Bisanieto y bisanietanan: 
Reghell, Reghan, Reghinald, Jerson, Arianna, 
Jayrick, A’Dreon, A’Drian, Sienna Ocean, Ashwin 
Manera nieta/o nan: Rosslyn, Ediomar, 
Rensell, Paul, Benjamin, Josanne 


Rumannan:   
† Sra. Chita  Marsera-Semeleer y famia 
Sr. Max y Sra. Sita Semeleer-Roga y famia     
† Sra. Maria y Efrian Rafael-Semeleer y famia 
†Sra. Magrarita (Ita) Dake-Semeleer y famia 
Sr. Eddy y Sra. Edita Semeleer-Tromp y famia 
† Sr. Martin y Erica Semeleer-Sielstra y famia 
Sra. Jacintha Semeleer y famia 
Sra. Cecilia y Sr. Haime v/d Biezen-Semeleer y famia 
†Sr. Jossy y †Sra. Angelica Semeleer-Odor y famia 
Sr. Frido y famia 
Sra. Mika Semeleer y famia 


Swa y Cuñanan:   
†Jovito (Ovito) y † Jovita (Novita) Krosendijk-Roja 
†Narcisio “Icho” Krosendijk y †Sra. Vda. Elsa Krosendijk- 
Dubero y yiu 
†Sra. Vda. Susana “Mena” Koolman-Krosendijk y famia 
†Francisco “Boei” Krosendijk y Sra. Lucila y famia 
†Ilario “Ali” Krosendijk 
†Isaias “Chai” y Sra. Bertha Koolman-Wester y famia 
Salome “Mechi” Krosendijk y Ruben Wever y famia 
Alfonso “Fong” Krosendijk y †Sra. Mirlanda Tromp y 
famia 
Jacobo “Coby” Krosendijk y Sra. Avilova (Voca) 
Eckmeyer y famia 
Omo y tantanan: Eusebio  Ruiz y famia 
Nos ta invita tur: 
Comer y comper, Ihanan, Primo y primanan,  Amigo y 
amiganan di cas y bisiñanan, Krosendijk, Semeleer, Ruiz, 
Vrolijk, Correa, Hernandez-Villalobos, Heronimo, Gomez, 
Winklaar, Koolman,  Falcon, Marcera, Roga, Rafael, Dake, 
Tromp, Sielstra, v/d Biezem, Odor,  Roja, Dubero, Peña, 
Wester, Kelly, Eckmeyer, Sint Jago, Blanco, Moreno, 
Jacopucci, Davelaar, Leer, Ridderstap, Maduro, Croes, 
Jacobus, Simileer, Eduardo, Duarte, Figaroa, Martinus, 
Luminier, bisiña y amigonan di cas, nos ta pidi disculpa si 
den nos dolor y tristesa nos por a lubida un of otro famia. 


Agnes Maria 
Krosendijk-Semeleer 
Mihor conoci como “Nechi” 
*02-11-1942   † 23-08-2022 


Ta invita pa asisti na acto di entiero cual lo tuma 
lugar diasabra 27 di augustus 2022 
for di 1’or pa 4’or pm lo ta reposa den 
Misa Inmaculada Concepcion na St Cruz despues 
lo sali pa Santana Catholico na Sta Cruz. 
Despues di entiero no ta ricibi bishita 
di condolencia na cas. 

Every life is noted and is cherished, 
and nothing loved is ever lost or perished. 


My presence will go with you, and I will give you rest. 
Exodus 33:14 


Nos ta anuncia fayecimento di: 


Carlos Alberto Rojer 
30 juli 1973 – 19 augustus 2022 


Na nomber di su: 
Esposa: 
Michelline Rojer-de Kort 
Yiunan: 
Caitlyn Marie Rojer 
Cayden Alezandro Rojer 
Evan Christopher Rojer 
Emma Sophie Rojer 
Mayornan: 
†Eufemio Rojer y †Maria Rojer-Penja 
Rumannan: 
Soraya M. Rojer y yiu 
Michael E. Rojer 
Julissa C. Rojer y yiu 
Sobrinanan: 
Judienne y Sarahi 
Omo: 
Alberto Penja y famia 
Tanta: 
Glenda Rojer y famia (Korsow) 
Suegro: 
Michael (Chelito) de Kort y Yolanda de 
Cuba 
Suegra: 
Cristina Lampe 
Cuñanan y swa: 
Yelitza y Carlos Besaril y yiunan 
Elizabeth y Koen Eskens y yiunan 
Chris-Michael de Kort y Michelle Kock 
Manera swa: 
Mark y Meike Lampe y yiunan 


Primo y primanan, amigo y amiganan, bisiñanan 


Staff y personal di Aruba Airport Authority N.V. y su 
coleganan di departamento di IAD 


Demas famia y conocir: Rojer, Penja, Kock, Wester, Rudel, 
Zijlstra, Peterson, Martinus, Krozendijk, Martina, De Kort, 
Lampe, Besaril, Eskens, ex-coleganan di Departamento di 
Impuesto. 


Ta invita pa e anochi di condolencia diaranson 24 di 
augustus 2022 na Royal Funeral Home di 7:00 pm - 9:00 
pm sigui pa e acto di entiero cu lo tuma lugar diahuebs 25 di 
augustus 2022 na Royal Funeral Home di 9:00 am – 11:00 
am. 


Despensa nos si den nos tristeza nos por a lubida un of otro 
persona. 


Despues di entiero no ta ricibi bishita di condolencia na cas. 


Bou di alanan di Dios mi ta sigur 
Abo cu ta biba bou di amparo di Altisimo 
Ta hospeda den sombra di Dios omnipotente 
Bisa Senjor: Mi Refugio, mi forti 
Mi Dios den kende mi ta pone mi konfiansa 
Salmo 91 


A bay sosega den brasa di Senjor mi mama y nos ruman: 


Catharina Filomena 
Giel-Figaroa 
Miho conoci como Filomena of Mena 


Na nomber di su: 
Esposo: †Benny Giel 


Yiu: Bernie Giel 


Rumannan: 
†Carmen Henriquez 
†Mario y Mildred Figaroa 
†Rosa Figaroa 
Pedro y Filomena Figaroa 
Remigio y Ada Figaroa 
†Juanita y Orlando Diaz 
Hyacinta y Tommy Engelhart 


Su Sobrinonan: 
Melisa Figaroa y famia, Marc Figaroa, Kenny Figaroa y famia, 
Francis Figaroa, †Juni Figaroa y famia, Rodney Figaroa y famia, 
Farrah Figaroa y famia, Ivan Diaz y famia, Indra Diaz y famia, 
Anthony Engelhart y famia, †Tamara Engelhart, Kathleen Sajwani 
y famia 


Tanta: Maria Tromp Famia 


Sua y Cunja: 
Cecil y Leonora Giel y famia 
†Toni y Maria Giel y famia 
Juan y Rosalba Giel y famia 
Victor y Anita Giel y famia 
Frans Giel y famia 
Miano Giel I Famia 


Su ayudante : Ita Ridderstap y Norma 


Su Amiganan: Jolanda Croes, Dotty y Rosanna Jurriens, Rachel 
Croes y famia, Ellen D’Aguiar y Famia, Edwiga Figaroa y Famia, 
Ivonne van Opstal y famia, Astrid de Wit, Greta Figaroa, Evelina 
Figaroa 


Tur su primo- y primanan, ihanan, comer- y compernan, 
amigonan, bisinjanan y conocirnan famia Giel, Figaroa invita pa 
acto di entierro cu lo tuma lugar diabierna 26 di augustus 2022 pa 
4or di atardi na Misa Santa Anna na Noord. E restonan mortal di 
Filomena lo reposa for 2or di atardi den misa. Despues lo sali pa 
santana Catholico di Noord. 


Un donacion pa Wilhelmina Kanker Fonds lo ta altamente aprecia 


Hose (Gos) y Vivian Figaroa 
†Petra Ruiz y famia 
Magdalena Koolman y famia 
Hose Kelly y famia 
Franciska Afework y Famia 
Maria Luidens y famia 


†Filomena Yarzagaray y famia 
Jossy y Olga Giel y famia 
Thomas y Maria Giel y famia 
Catharina Giel y Famia 
Mariana y Hubert Croes 

AWEMainta 

Every life is noted and is cherished, 
and nothing loved is ever lost or perished. 


Met onuitsprekelijk verdriet hebben wij veel te vroeg 
afscheid moeten nemen van mijn innig geliefde echtgenoot 
en maatje, onze zorgzame vader en schoonvader en altijd 
vrolijke opa; schoonzoon, broer en zwager, onze oom 


Jan Linker 
Curaçao, 27 november 1947 
Aruba, 20 augustus 2022 


Rosa E. (Lientje) Linker-Odor 
Marc J.A. Linker 
Rumaika Linker-Rafael en Bellaroos, Jady-ann 
Emma F. D. van Oudheusden-Linker 
Rick F. van Oudheusden en Nathan, Noah, Esmée 


Otto B. Linker 
Maria Linker-Nagel 
Pepijn en Annemiek Linker-Dohmen 
Olivier en Vivian Linker-Bos 
Roderick en Veere Linker- van den Ende 
Henny F. Linker 
Marjan en Berend Holthuis- van Heijzen 
Yvonne en BastiaanTamminga- van Heijzen 
Ingrid en Donny van Bruchem- van Heijzen 


†Roeli H. Odor 
Maria I. Odor-Trimon 


Erica Odor 
Donna 
Randolf en Esther Odor - Dijkhof 
Angele, Roderick 
Glenn Odor 


Dierbare vrienden: Richard & Marcia, Ivy & Linda, Gracy & 
Joy, Danilo & Rosa, Fred, Jaqueline,Jan 


Op vrijdag 26 augustus 2022 is er desgewenst 
gelegenheid afscheid te nemen van Jan en de familie 
te condoleren in Aurora Funeral Home, vanaf 8.00 
s’ochtends tot en met 10.00 s’ochtends. 
De ceremonie zal in besloten kring plaats vinden. 
Gelieve geen bezoek aan huis. 


Correspondentieadres: 
Soledad 3-B 
Tanki Leendert, 
Aruba. 
E-mail: lienlinker@hotmail.com 


“SEÑOR TA MI WARDADOR, MI’N TIN FALTA DI NADA. DEN 
CUNUCU DI YERBA BERDE E TA PONEMI SOSEGA. E TA 
HIBAMI NA AWA TRANKIL, PA MI BOLBE HAÑA FORSA”. 
SALMO: 23 


Conforme cu boluntad di DIOS y gradecido na loke el’a haci y 
nifica pa nos. Nos ta participa fayecimento cristianamente di: 


Sr. Jan 
Hendrick Tromp 
Mihor conoci como: “Janchi” of “Jan” 
*03-10-1954 – †18-08-2022 


Mayornan: †Edita Farro 
†Simon Tromp 


Na nomber di su: 
Casa: Miriam Tromp-Imbago 


Rumannan: Valentina Tromp, Juanita Christina Tromp-Tjon 
Perry Tjon, Patrick Farro, Jeanine Tromp y Giovanni Colauto 


Yui di criansa: Mauricio Tromp, Rumannan Fernando Escamia y 
Harley Escamia 
Nieto di criansa: Jonathan David Espinoza 
Sobrino (a): Miranda Webb, Gilberto Webb, Rose-ann Webb 
Anoeska y Anthony Ruiz, Shahaira y Robert Spencer 
Emily Tjon,Jimmy Tjon, Daniel Tjon, Naomi Tjon 
Jenneline Farro y Josh Silva, Joselyn Farro, Jarick Farro 
Xiaruska y Jerry de Zeeuw na Hulanda, Hugo Colauto na Belgica, 
Thomas Colauto na Portugal, Daniel Colauto na Hulanda 


Tantanan: Sra Vda Filomena Petrochi-Farro, Agricola Farro, Sra 
Vda Ludwina Quandus-Farro, Modesta Wolff-Tromp, Nicolina, 
Tromp-Tromp 


Iha: Joselyn Farro 
Swa y Cuñanan: Luz-Dary Imbago, Marlene Imbago y Famia 
Ex Swa & Cuñana:Ignacio Webb, Jaqueline Filiciano, Theo Wever 
Bon Amigo nan di cas: Harold Perez,Hector Ramirez Velasco i 
demas amigonan. 


Sobrasubrino (a), primo y primanan, comer y compernan, y tur su 
amigonan y conocirnan 


Demas famia: Tromp,Imbago, Farro, Webb, Tjon, Colauto, 
De Zeeuw, Ruiz, Spencer, Wever, Silva, vd Biezen, Eckmeyer, 
Petrochi, Paesch, Jones, Gomez, Quandus,Wolff,Leon,Escobar 
,Espinoza,Luidens,Willems,Pontilius,Everon,Franken,Lejuez,de 
Cuba,Giel,Lacle, Croes, Barnes, Loopstok, Peña, Maduro, Arends, 
Figaroa, De Mei, Donata,Rasmijn 


Nos disculpa si den nos tristeza nos por a lubida algun famia. 
CU GRATITUD PA DIALYSE & STAFF I PERSONAL DI DR 
HORACIO ODUBER. 


Ta invita demas famia,bisiña amigo- y conocirnan pa e acto di 
entiero cual lo tuma lugar diasabra 27 di Augustes 2022 di 10’or pa 
4’or di atardi na Kudawecha # 33-B,despues saliendo pa Santana 
catolico na Noord 


Oportunidad pa condolencia; diabierna 26 di augustus na 
Kudawecha 33-B di 7 pa 9 pm 

Every life is noted and is cherished, 
and nothing loved is ever lost or perished. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Irena Maria Dijkhoff-Faro 
*02-03-1940 - †24-08-2022 


Acto di entiero lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Maxima Ras 
*15-05-1940 - †17-08-2022 


Acto di entiero lo wordo anuncia despues. 


Gradicimento / Invitacion 


Pa medio di esaki famia kier a gradici di profundo di nos 
curason tur esnan cu na un manera of otro a duna sosten, 
consuelo y forsa durante e tempo dificil cu fayecimento y 
entiero di nos defunto stima: 


Lucio A. Krosendijk 
Mihor conoci como “Lucho” 


Un danki na tur esnan cu a manda 
palabranan di consuelo, Aurora 
Funeral Home pa su bon servicio y 
atencion y na Serlimar pa nan bunita 
despedida. Tambe na e coredornan 
di Camacuri Harley Davidson cu a 
compaña Lucho na su ultimo luga di 
sosiego. Boso muestra di antecion tabata un gran consuelo 
pa nos. 


Lo tin 2 santo di sacrificio di misa cual lo tuma luga na 
Immaculada Concepción na Sta. Cruz. 


Diaranson 24-08-2022 pa 7:00 di anochi 
Diabierna 26-08-2022 pa 7:00 di anochi 


Despues di e delaster misa lo tin un rosario na cas pa 8:30 
pm, na Cashero 2A. 

“Señor ta mi wardador, mi‘n tin falta di nada; 
Den cunucu di yerba berde, E ta pone mi sosega. 
E ta hiba mi na awanan trankil, pa mi bolbe haya forsa.” 
Salmo 23:1,2,3. 


Cu dolor na nos curason pero conforme cu boluntad di Dios nos 
ta anuncia fayecimento di: 


Enrique Simplicio Curiel 
*02 Maart 1957 - †23 Augustus 2022 


Oportunidad pa condolencia y 
despedida lo tuma lugar Diasabra 27 di 
Augustus 2022, for di 2’or pa 4’or di 
atardi na Ad Patres Funeral Home & 
Crematorium. 


Staff y personal di Ad Patres funeral home & Crematorium ta 
extende nos mas sincero condolencia na famia di e fayecido. 


“Señor ta mi wardador, mi‘n tin falta di nada; 
Den cunucu di yerba berde, E ta pone mi sosega. 
E ta hiba mi na awanan trankil, pa mi bolbe haya forsa.” 
Salmo 23:1,2,3. 


A bay sosega, mi casa, nos ruman, nos tanta, nos tanta 
grandi y nos amiga stima: 


Maria Theresa 
Maduro-Rasmijn 


Cariñosamente yama: “Tele, Iya, 
Tanchi, Maria, Theresita, Maria di 
Wimco’’ 
*07 October 1934 - †19 Augustus 2022 


Na nomber di 


Su casa: Jacobo Maduro “Coby” 


Mayornan: q.e.p.d Minguel y Maria Rasmijn-Winterdal 


Su Rumanan: † Jose y Lucia Rasmijn-Arends 
† Carlos Rasmijn 
† Pedro y Lily Rasmijn-Marval 
† Jacinto Rasmijn 
Lucas (Ari) y Mientje Rasmijn-Croes 
Regina y † Nanno Nanninga-Rasmijn 
Anna (Anchi) Rasmijn 
Silvia Rasmijn 


Subrina y subrinonan: Evelyn, Ochi, Lilith, Margitta, Pierre, 
†Miguel, Carl, Arthur, Noemi, Frederick, Igor, Thais, Richard, 
Jerusha, Melissa, Eran, Caren, Ariën, Daniel y Patrick cu nan 
respectivo famianan. 


Manera yiu: Rosendo Rodriguez 


Prima y primonan y tur su ihanan cu ta hopi pa menciona. 


Su amiganan: Eduvigis Ruiter na Corsou, Martha Melaan, Suzy 
y rumannan, y Nora Maduro 


Tur su ex-Coleganan: Di Wimco 
Su dokter di cas: Dr. Boderie 
Su ayudantenan: Casandre y Nelande 


Demas famianan: Rasmijn, Maduro, Besaril. Simileer, Geerman, 
Harms, Marchena, Larez, Ramirez 
Nos disculpa si den nos tristesa nos por a lubida di menciona 
algun famia. 


Ta invita demas famia, bisiña, amigonan y conocir nan pa e 
Acto di entiero cual lo tuma lugar Diabierna 26 Augustus 2022 
for di 9’or pa 11’or di mainta na Adpatres Funeral Home & 
Crematorium. Despues lo sali pa Santana Central na Sabana 
Basora. 


Nos ta lamenta cu despues di entiero nos no lo ricibi bishita di 
condolencia na cas. 


Staff y personal di Ad Patres Funeral Home & Crematorium ta 
extendenos mas sentido pesame na famianan di e fayecida. 


Invitacion pa actividad 
religioso den fin di siman 


R 
everendo Pastoor Jozef Pelc hunto cu Reverendo Diacono 
Michael Nicolaas di Parokia Birgen di Fatima Dakota, ta 
invita tur deboto, gruponan di oracion, parokianonan y pueb- 
lo di Aruba en general na fiesta di Birgen di Czestochowa cu 
celebracion di Misa Solem. 


Esaki ta tuma luga riba diabierna 26 augustus pa 7’or anochi. 
Pa 6.15 ta resa Santo Rosario. Durante Santo Sacrificionan 
di Misa di e weekend aki diasabra 27 y diadomingo 28 di au- 
gustus, nos ta resa pa tur studiante pa un aña escolar exitoso 
2022-2023. 


Tur mucha y hoben di nos parokia y Aruba en general ta invita 
pa bin misa cu nan tas di scol y despues di cada Santo Sacri- 
ficio di Misa nan lo ricibi bendicion. 


Santa Sacrificio di Misa awe 


S 
itio di oracion ”Beato Dr. Jose Gregorio Hernandez Dako- 
ta” situa den Caya Appeldam net patras di Pius X School, 
ta invita tur deboto, gruponan di Oracion y pueblo di Aruba 
en general pa asisti na celebracion di S.S. di Misa. 


Esaki ta tuma luga riba diahuebs, 25 di augustus pa 7’or ano- 
chi celebra pa Reverendo Pastoor Jozef Pelc. Alabes ta par- 
ticipa cu lo bendiciona e relikia di Beato Dr Jose Gregorio 
Hernandez e anochi 


aki. Boso presencia ta altamente aprecia. 

